दौलतपुर चौक: सांसद अनुराग ठाकुर ने आरोप लगाया कि पूर्व यू.पी.ए. सरकार के कार्यकाल में देश में महंगाई और भ्रष्टाचार चरम पर थे और सेना का मनोबल धरातल पर था। उन्होंने कहा कि अब केंद्र में सत्तासीन मोदी सरकार ने देश की जनता को बेदाग सरकार दी है, जिसकी सफेद चादर पर भ्रष्टाचार का कोई दाग नहीं है। सांसद गगरेट विस क्षेत्र के एकदिवसीय दौरे के दौरान अभयपुर, घनारी और गणु मंदवाड़ा में नुक्कड़ सभाओं को संबोधित कर रहे थे। उन्होंने कहा कि मोदी सरकार के प्रयासों से साढ़े 4 वर्षों में महंगाई को नियंत्रित करने के साथ-साथ देश की सेना ने भी पाकिस्तान की धरती पर जाकर सफलतापूर्वक सॢजकल स्ट्राइक को अंजाम देकर साबित कर दिया कि अब देश की एकता और अखंडता को लेकर किसी भी प्रकार का समझौता नहीं होगा।